Læs det fulde svar... Hvis kontrolgebyret ikke er betalt inden for tidsfristen, fremsendes der først en betalingspåmindelse med information om, at såfremt betalingen fortsat ikke foretages inden den nye tidsfrist, vil der blive pålagt rykkergebyrer. Herefter fremsendes rykker 1, hvor der er pålagt et rykkergebyr, og dernæst rykker 2 ligeledes med et pålagt rykkergebyr og endelig fremsendes rykker 3 med et pålagt rykkergebyr samt varsel om, at sagen sendes til inkasso såfremt, der ikke foretages en betaling (inkassovarsel). Er betalingen stadig ikke foretaget efter rykker 3, vil sagen herefter blive overdraget til retslig inkasso. Efter overdragelse til inkasso skal al henvendelse ske til det pågældende inkassofirma og ikke til EuroPark Parkeringskontrol. Ved svar på skriftlig henvendelse vil der ikke fremsendes betalingspåmindelse. Betales det skyldige beløb ikke inden for tidsfristen, er vi nødsaget til at sende sagen til retslig inkasso. Det medfører at der pålægges rykkergebyr samt yderligere omkostninger på sagen i henhold til gældende lovgivning.